Segway polot saab harrastada Pariisi lähedal Chantilly linnakeses asuvas poloklubis, kus korraldatakse üritusturniire suurfirmadele, kes käivad lähedal asuvas hotellis koosolekuid ja konverentse pidamas. Pärast pingelist tööpäeva on mõnus oma meeskond võistkondadeks jagada ning üks tõeliselt humoorikas (loe: käpardlik) Segway polo turniir maha pidada. Suurele osale inimestele peaks elektrisõiduki variant olema tunduvalt lihtsam, kui hobuse seljas väikest palli taga ajada. Poolepäevase  ürituse käigus õpivad osalejad selgeks nii polo põhitõed kui Segwaydega sõitmise.